NÕUKOGU ÜHINE SEISUKOHT (EÜ) NR 34/2006,

4. detsember 2006,

eesmärgiga võtta vastu Euroopa Parlamendi ja nõukogu … direktiiv 2006/…/EÜ, millega kehtestatakse eeskirjad kinnispakkides olevate toodete nimikoguste kohta, tunnistatakse kehtetuks nõukogu direktiivid 75/106/EMÜ ja 80/232/EMÜ ning muudetakse nõukogu direktiivi 76/211/EMÜ

(2006/C 311 E/03)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 95,

võttes arvesse komisjoni ettepanekut,

võttes arvesse Euroopa Majandus- ja Sotsiaalkomitee arvamust, (1)

toimides asutamislepingu artiklis 251 sätestatud korras (2)

ning arvestades järgmist:

Muutused tarbijate eelistustes ning uuendused pakendamise ja jaemüügi valdkonnas ühenduse ja liikmesriikide tasandil on tekitanud vajaduse hinnata, kas olemasolevad õigusaktid on endiselt asjakohased.

Oma 12. oktoobri 2000. aasta otsusega kohtuasjas C-3/99, Cidrerie-Ruwet, (5) sedastas Euroopa Kohus, et liikmesriigil ei ole õigust keelata seaduslikult mõnes teises liikmesriigis toodetud ning ühenduse valikutes nimetamata suurusega kinnispakis kauba turustamist, välja arvatud juhul, kui selline keeld järgib mõnda ülimuslikku tarbijakaitsega seotud nõuet, kehtib ühtmoodi nii kohalikele kui ka imporditud toodetele, on vajalik kõnealuse nõude järgmiseks ja on proportsionaalne taotletava eesmärgiga ning seda eesmärki ei ole võimalik saavutada muude meetmetega, mis avaldaksid ühenduse sisesele kaubandusele vähem piiravat mõju.

Mõju hindamine, mis hõlmas ka laiapõhjalisi konsultatsioone kõigi huvitatud isikutega, näitas, et mitmes sektoris suurendab nimikoguste vabakslaskmine tootjate vabadust pakkuda kliendi soovidele vastavaid kaupu ning suurendab siseturul konkurentsi toodete kvaliteedi ja hinna osas. Muudes sektorites on siiski asjakohasem kohustuslikud nimikogused tarbijate ja ettevõtluse huvides ajutiselt säilitada.

Kuna kohustuslike nimikoguste säilitamist tuleks käsitleda erandina, siis tuleks seda kogemusi silmas pidades perioodiliselt ümber hinnata, et rahuldada tarbijate ja tootjate vajadusi. Nimetatud sektorites tuleks ühenduse olemasolevaid õigusakte kohandada eelkõige selleks, et nõuda ühenduse kindlaksmääratud nimikoguste kasutamist ainult nende toodete puhul, mida tarbijatele kõige rohkem müüakse.

Selleks et suurendada tarbijate, eelkõige selliste tundlike tarbijate nagu puudega ja vanemaealised inimesed, kaitset, tuleks pöörata rohkem tähelepanu tarbekaupade märgistamisel massi ja mahu tähistusele, et need oleksid harilikes müügitingimustes kinnispakil paremini loetavad ja nähtavad.

Teatavate vedelate toodete osas sätestab direktiiv 75/106/EMÜ metroloogilised nõuded, mis on identsed nõukogu 20. jaanuari 1976. aasta direktiivis 76/211/EMÜ (teatavate toodete massi või mahu järgi pakendamist käsitlevate liikmesriikide õigusaktide ühtlustamise kohta) (7) sätestatud nõuetega. Seetõttu tuleks direktiivi 76/211/EMÜ muuta nii, et selle reguleerimisala hõlmaks ka need tooted, mis on praegu hõlmatud direktiiviga 75/106/EMÜ.

Kooskõlas paremat õigusloomet käsitleva institutsioonidevahelise kokkuleppe (8) punktiga 34 julgustatakse liikmesriike koostama nende endi jaoks ja ühenduse huvides vastavustabeleid, kus on võimalikult suures ulatuses välja toodud vastavus käesoleva direktiivi ja ülevõtmismeetmete vahel, ning tegema need üldsusele kättesaadavaks.

ON VASTU VÕTNUD KÄESOLEVA DIREKTIIVI:

I PEATÜKK

ÜLDSÄTTED

Artikkel 1

Sisu ja reguleerimisala

1. Käesolev direktiiv sätestab reeglid kinnispakkidesse pakendatud toodete nimikoguste kohta. Seda kohaldatakse kõigi direktiivi 76/211/EMÜ artiklis 2 määratletud kinnispakis olevate toodete ja kinnispakkide suhtes.

2. Käesolevat direktiivi ei kohaldata lisas nimetatud toodete suhtes, mida müüakse tollimaksuvabades kauplustes tarbimiseks väljaspool Euroopa Liitu.

Artikkel 2

Kaupade vaba liikumine

1. Kui artiklites 3 ja 4 ei ole sätestatud teisiti, ei tohi liikmesriigid kinnispakis toodete turuleviimist keelata, piirata või sellest keelduda pakendi nimikogustega seotud põhjustel.

2. Austades EÜ asutamislepingus esitatud põhimõtteid ja eelkõige kaupade vaba liikumise põhimõtet, võivad liikmesriigid, kes käesoleval hetkel näevad ette piima, või, kuivatatud pastatoodete ja kohvi kohustuslikud nimikogused, seda jätkuvalt teha kuni … (9).

Liikmesriigid, kes käesoleval hetkel näevad ette valge suhkru kohustuslikud nimikogused, võivad seda jätkuvalt teha kuni … (10).

II PEATÜKK

ERISÄTTED

Artikkel 3

Teatavate toodete turuleviimine ja vaba liikumine

Liikmesriigid tagavad, et lisa punktis 2 loetletud tooteid, mis on pakendatud lisa punktis 1 nimetatud suurusega kinnispakkidesse, viiakse turule üksnes juhul, kui nad on pakendatud lisa punktis 1 loetletud suurusega nimikoguses kinnispakkidesse.

Artikkel 4

Aerosoolid

1. Aerosoolide puhul märgitakse ballooni nimimaht. Märgistus peab olema selline, mis ei tekita segadust sisu nimimahu suhtes.

2. Erandina nõukogu 20. mai 1975. aasta direktiivi 75/324/EMÜ (aerosoole käsitlevate liikmesriikide õigusaktide ühtlustamise kohta) (11) artikli 8 lõike 1 punktist e ei ole vaja aerosoolballoonides müüdavatele toodetele nende sisu nimimassi märkida.

Artikkel 5

Rühmapakendid ja individuaalpakenditest koosnevad kinnispakid, mis pole mõeldud eraldi müügiks

1. Artikli 3 kohaldamisel, kui rühmapakend koosneb kahest või enamast individuaalkinnispakendist, kohaldatakse lisa punktis 1 loetletud nimikoguseid iga individuaalkinnispakendi suhtes.

2. Kui kinnispakk koosneb kahest või enamast individuaalpakendist, mis pole mõeldud eraldi müügiks, kohaldatakse lisa punktis 1 loetletud nimikoguseid kinnispaki suhtes.

III PEATÜKK

KEHTETUKS TUNNISTAMINE, MUUTMINE JA LÕPPSÄTTED

Artikkel 6

Kehtetuks tunnistamine

Direktiivid 75/106/EMÜ ja 80/232/EMÜ tunnistatakse kehtetuks.

Artikkel 7

Muutmine

Direktiivi 76/211/EMÜ artiklist 1 jäetakse välja sõnad “välja arvatud need, mida nimetatakse nõukogu 19. detsembri 1974. aasta direktiivis 75/106/EMÜ teatud vedelike mahu järgi kinnispakkidesse villimist käsitlevate liikmesriikide õigusaktide ühtlustamise kohta”.

Artikkel 8

Ülevõtmine

1. Enne … (12) võtavad liikmesriigid vastu ja avaldavad käesoleva direktiivi järgimiseks vajalikud õigus- ja haldusnormid. Liikmesriigid teatavad nendest viivitamata komisjonile.

Nad kohaldavad kõnealuseid meetmeid alates … (13).

Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.

Artikkel 9

Aruandlus, eranditest teatamine ja kontroll

1. Komisjon esitab hiljemalt … (14) ja seejärel iga kümne aasta tagant aruande käesoleva direktiivi kohaldamise ja mõju kohta Euroopa Parlamendile, nõukogule ja Euroopa Majandus- ja Sotsiaalkomiteele. Vajaduse korral lisatakse kõnealusele aruandele ettepanek käesoleva direktiivi läbivaatamise kohta.

2. Artikli 2 lõikes 2 nimetatud liikmesriigid teatavad komisjonile enne … (13), milliste sektorite suhtes kohaldatakse nimetatud lõikes osutatud erandit, samuti sellise erandi kestuse, kehtestatud kohustuslike nimikoguste valiku ja suuruste asjaomase vahemiku.

3. Komisjon kontrollib artikli 2 lõike 2 kohaldamist oma uurimistulemuste ning asjaomaste liikmesriikide aruannete põhjal.

Artikkel 10

Jõustumine

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Artikleid 2, 6 ja 7 kohaldatakse alates … (13).

Artikkel 11

Adressaadid

Käesolev direktiiv on adresseeritud liikmesriikidele.

(1) ELT C 255, 14.10.2005, lk 36.

(2) Euroopa Parlamendi 2. veebruari 2006. aasta arvamus (Euroopa Liidu Teatajas seni avaldamata), nõukogu 4. detsember 2006. aasta ühine seisukoht ja Euroopa Parlamendi … seisukoht (Euroopa Liidu Teatajas seni avaldamata).

(3) EÜT L 42, 15.2.1975, lk 1. Direktiivi on viimati muudetud 2003. aasta ühinemisaktiga.

(4) EÜT L 51, 25.2.1980, lk 1. Direktiivi on viimati muudetud direktiiviga 87/356/EMÜ (EÜT L 192, 11.7.1987, lk 48).

(5) [2000] EKL I-8749.

(6) EÜT L 80, 18.3.1998, lk 27.

(7) EÜT L 46, 21.2.1976, lk 1. Direktiivi on muudetud komisjoni direktiiviga 78/891/EMÜ (EÜT L 311, 4.11.1978, lk 21).

(8) ELT C 32, 31.12.2003. lk 1.

(9) Palun sisestada kuupäev, mis saabub 60 kuud pärast käesoleva direktiivi jõustumise kuupäeva.

(10) Palun sisestada kuupäev, mis saabub 72 kuud pärast käesoleva direktiivi jõustumise kuupäeva.

(11) EÜT L 147, 9.6.1975, lk 40. Direktiivi on viimati muudetud määrusega (EÜ) nr 807/2003 (ELT L 122, 16.5.2003, lk 36).

(12) Palun sisestada kuupäev, mis saabub12 kuud pärast käesoleva direktiivi jõustumise kuupäeva.

(13) Palun sisestada kuupäev, mis saabub18 kuud pärast käesoleva direktiivi jõustumise kuupäeva.

(14) Palun sisestada kuupäev, mis saabub 8 aastat pärast käesoleva direktiivi jõustumise kuupäeva.

Vein, mis on määratletud määruse (EÜ) nr 1493/1999 artikli 1 lõike 2 punktis b (ühise tollitariifistiku rubriik: CN-kood ex 2204), mis kannab päritolunimetust: “Côtes du Jura”, “Arbois”, “L'Étoile” ja “Château-Chalon” pudelites, mis on määratletud komisjoni 29. aprilli 2002. aasta määruse (EÜ) nr 753/2002 (milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas) (2) I lisa punktis 3.

Vein, mis on määratletud nõukogu 17. mai 1999. aasta määruse (EÜ) nr 1493/1999 (veinituru ühise korralduse kohta) (1) artikli 1 lõike 2 punktis b (ühise tollitariifistiku rubriik: CN-kood ex 2204).

NÕUKOGU PÕHJENDUSED

I. SISSEJUHATUS

Kooskõlas asutamislepingu artikliga 95 esitas komisjon 2. detsembril 2004 nõukogule ja Euroopa Parlamendile ettepaneku (1) Euroopa Parlamendi ja nõukogu direktiivi kohta, millega kehtestatakse eeskirjad kinnispakkides olevate toodete nimikoguste kohta, tunnistatakse kehtetuks nõukogu direktiivid 75/106/EMÜ ja 80/232/EMÜ ning muudetakse nõukogu direktiivi 76/211/EMÜ.

1. Majandus- ja Sotsiaalkomitee võttis oma arvamuse vastu 6. aprillil 2005. (2)

2. Euroopa Parlament võttis arvamuse vastu esimesel lugemisel 2. veebruaril 2006. (3)

3. Komisjon võttis muudetud ettepaneku vastu 4. aprillil 2006.

4. Komisjon esitas oma muudetud ettepaneku 26. aprillil 2006. (4)

5. Nõukogu (konkurentsivõime) saavutas 25. septembril 2006 poliitilise kokkuleppe kompromissteksti osas, eesmärgiga võtta vastu ühine seisukoht.

6. 4. detsembril 2006 võttis nõukogu EÜ asutamislepingu artikli 251 kohaselt vastu oma ühise seisukoha.

II. EESMÄRGID

Kavandatava direktiivi eesmärk on tunnistada kehtetuks direktiivid 75/106/EMÜ ja 80/232/EMÜ, kaotada pakendisuuruse nimikogused enamiku sektorite puhul, säilitada kohustuslikud nimikogused väga piiratud arvu sektorite puhul ning koondada need ühte õigusakti. Kavandatava direktiivi peamiseks ajendiks on soov kaotada eeskirjad, kuna laiaulatuslikud konsultatsioonid sidusrühmadega on näidanud, et enamik argumente toetab nimikoguste liberaliseerimist.

III. ÜHINE SEISUKOHT

Nõukogu vastu võetud ühine seisukoht kajastab osaliselt Euroopa Parlamendi poolt esimesel lugemisel vastuvõetud arvamust. Mõned parlamendi tehtud muudatusettepanekud olid komisjoni muudetud ettepanekusse juba sisse viidud.

Suur osa parlamendi muudatusettepanekutest kajastuvad ühises seisukohas kas tervenisti või osaliselt.

Kõik komisjoni muudetud ettepanekusse nõukogu poolt tehtud muudatused, mis kajastuvad ühises seisukohas, on komisjon heaks kiitnud.

Nõukogu ega komisjon ei saanud siiski aktsepteerida Euroopa Parlamendi muudatusettepanekuid seoses pakendisuuruste ühtlustamisega sektorites, kus need praegu ei ole ühtlustatud, nimelt piima, või, kohvi, kohvi, pastatoodete ja pruuni suhkru osas.

Ühise seisukoha üksikasjalik analüüs

Nõukogu kiitis täielikult heaks muudatusettepanekud 1,2, 4, 5, 8, 10–12, 14 ja põhimõtteliselt muudatusettepanekud 3, 6, 7, 13, 16, kuigi need on pisut ümber sõnastatud.

Nõukogu arvates ei ole EÜ kohustuslikku nimikoguste valikut vaja piima-, või-, kohvi-, pastatoodete, riisi- ja pruuni suhkru sektoris, kus praegu ei ole kehtestatud kohustuslikke ühtlustatud suurusi.

Nõukogu lisas artikli 2 lõikesse 2 direktiivi jõustumisele järgneva viieaastase üleminekuperioodi, mille jooksul praegu kehtivad siseriiklikud pakendisuurused võib säilitada piima, või, kohvi, kuivatatud pastatoodete ja riisi siseriiklikul tootmisel ning kuueaastase üleminekuperioodi vastavalt valge suhkru osas.

IV. JÄRELDUS

Nõukogu on seisukohal, et ühine seisukoht on kooskõlas kavandatava direktiivi esialgsete eesmärkidega.

(1) ELT ….

(2) ELT ….

(3) ELT ….

(4) ELT ….